ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660053477 

ขอให้ปรับปรุงการให้บริการของเจ้าหน้าที่สำนักเขตบางแค แขวงบางแค เขตบางแค กรุงเทพมหานคร เนื่องจากผู้ร้องแจ้งว่าวันที่ 15 ธันวาคม 2566 เวลาประมาณ 13.30 - 14.00 น. ได้เข้าไปใช้บริการเพื่อแจ้งเกิด (เด็กเกิดที่อำเภอเกาะสมุย จังหวัดสุราษฎร์ธานี) ซึ่งก่อนมาที่สำนักงานเขตบางแค ผู้ร้องและครอบครัวเองมีการปรึกษาจากหลายๆสำนักงานเขต และศูนย์ให้บริการข้อมูลภาครัฐเรียบร้อยแล้ว ว่าสามารถจะไปแจ้งเกิดที่พื้นที่ใดก็ได้ ตนจึงมาที่สำนักเขตบางแค  พบกับเจ้าหน้าที่เพศหญิงประจำช่องให้บริการหมายเลข 14  (ไม่ทราบชื่อ-นามสกุล) เป็นบุคคลที่ค่อนข้างมีอายุ ผิวสีขาว ไม่สูงมากนัก และสวมใส่แว่นตา เจ้าหน้าที่สอบถามว่าเด็กเกิดที่ไหน ผู้ร้องแจ้งว่าเกิดที่สมุย จากนั้นเจ้าหน้าที่แจ้งว่าให้กลับไปแจ้งฯที่สมุย และไม่มีการอธิบายใดๆทั้งสิ้น ปฏิเสธการให้บริการ และระหว่างการให้บริการก็มีสีหน้าท่าทางที่บึ้งตึง ไม่ยิ้มแย้ม ส่งผลให้ไม่พึงพอใจในการใช้บริการเป็นอย่างมาก จากนั้นตนจึงขึ้นไปขอพบท่านผู้อำนวยการฯ แต่ว่าท่านไม่อยู่ จึงเห็นว่าควรมีการปรับปรุงการให้บริการของเจ้าหน้าที่ท่านดังกล่าวเป็นอย่างมาก


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata